
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind validarea Dispoziţiei Primarului Municipiului Focşani nr. 7255/29.12.2010 privind majorarea bugetului local al Municipiului Focşani pe anul 2010

            Consiliul local al Muncipiului Focşani, judeţul Vrancea, întrunit în şedinţă extraordinară,

            -analizând proiectul de hotărâre iniţiat de Primarul Municipiului Focşani, prin care se propune validarea Dispoziţiei Primarului Municipiului Focşani nr. 7255/29.12.2010 privind majorarea bugetului local al Municipiului Focşani pe anul 2010 şi raportul Direcţiei economice înregistrat la nr. 46/03.01.2011;

           -având în vedere prevederile H.G.R. nr. 1375/28 decembrie 2010  şi H.G.R. nr.1379/28 decembrie 2010 privind  alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2010, pentru unele unităţi administrativ-teritoriale şi adresele Direcţiei Generale a Finanţelor Publice Vrancea nr. 27554 şi 27563 din 29 decembrie 2010; 

            -văzând avizul favorabil al Comisiei pentru buget, finanţe, investiţii, liberă iniţiativa, economic şi servicii publice;

           -în conformitate cu prevederile art.82 din Legea nr. 273/2006  privind finanţele publice locale, cu modificările şi completările ulterioare;

           -în baza art.36 alin (1) şi (2) lit.”b”, alin (4) lit „a”, precum şi în temeiul art . 45 alin.(1) si (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare;

HOTĂRĂŞTE:

             Art.1 Se validează Dispoziţia Primarului Municipiului Focşani nr. 7255/29.12.2010 privind majorarea bugetului local al Municipiului Focşani pe anul 2010, după cum urmează: 
- la partea de venituri: 

_se majorează subcapitolul 11.02.06 “Sume defalcate din TVA pentru echilibrarea bugetelor locale” cu suma de 600 mii lei”;

- la partea de cheltuieli:

_se majoreaza bugetul  bugetul Primăriei Municipiului Focşani cu suma de 600 mii lei la subcapitolul 81.02.06 “Energie termică”, articolul bugetar 40.03 “Subvenţii pentru acoperirea diferenţelor de preţ”;
           Art.2 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică.

            PRESEDINTE DE SEDINTA,

                  Vrâncianu Gicu
                                                                                                         CONTRASEMNEAZA,

                                                                                      SECRETARUL MUNICIPIULUI 

                                                                                                          FOCSANI

                                                                                                Corhană Eduard Marian

